Die Bond se hoofdoel is die bevordering van trots in die Vermeulen-familienaam en die verstewiging en instandhouding van sosiale en kulturele bande onder lede van die Bond en om sodoende kontak met nasate te bou en te bevorder.
Die Vermeulen Geslagsregisters waarvan daar nog net 6 stelle van twee boeke elk oor is word aan lede en vriende verkoop teen R500 en teen R600 aan nie-bondlede.
Cd's met die nuutste druk geslagsregister tot en met 31 Maart 2019 daarop, sal aan Bondlede en Vriende van die Bond verkoop word teen R150 en aan nie-lede teen R250.
.Bondslede kan ook gratis toegang tot die inligting(argiewe) op Google Cloud kry.
Om alle ander items wat in die toekoms te koop aangebied word deur die Bond teen 'n goedkoper prys aan lede beskikbaar te stel.
Indien jy die Geslagsregister (.pdf) van Jan Willemz of Dirk Cornelisz elektronies/digitaal op jou rekenaar of slimfoon wil ontvang, kan dit bekom word teen slegs R40 vir Bondlede en Vriende van die Bond en R60 vir nie-Bondlede. Die skakel, om dit te besigtig, te druk of af te laai vir jou eie gebruik sal aan jou gestuur word nadat die betaling bevestig is. L.W. die skakel sal net vir 'n periode van 30 dae beskikbaar wees, na verkryging.
VIR AANDAG VAN NUWE EN BESTAANDE LEDE.
Ledegeld vir bestaande lede is nou weer hernubaar vir die tydperk 2019/03/01 tot 2020/02/29 en moet asb. voor of op 30 April 2019 inbetaal word in die Bond se bankrekening soos hieronder vermeld. Stuur asb 'n afskrif van die bewys van betaling na Langstraat 16 De Kelders GANSBAAI 7220 of per e.pos na vermeulenbond00@gmail.com. Meld u naam en lidmaatskapnommer op die inbetaalstrokie as verwysingsnommer.
Nuwe aansoekers moet ook die aansoekvorm (sien hieronder om af te laai) saam met die bewys van betaling per e.pos of gewone pos aanstuur.
Ten einde die voortbestaan van die bond te verseker en of groei te bevorder ,word 'n beroep op alle Vermeulen afstammelinge gedoen om lede van die Bond te word en op alle lede om hul ledegelde jaarliks betyds te betaal.